Paterna recupera les bases per a subvencionar a les associacions de dones
19/04/2018

# Paterna recupera les bases per a subvencionar a les associacions de dones

[![Paterna recupera les bases per a subvencionar a les associacions de dones](/images/noticias/2018/04/carmen-gaya-gr.jpg)](/images/noticias/2018/04/carmen-gaya-gr.jpg)

19.04.2018

La regidoria d’Igualtat recupera 7 anys després les bases per a subvencionar a les associacions de dones que eliminà el govern del PP en 2011

Un dels objectius fonamentals de la Corporació és reforçar la presència de la dona en la  
societat paternera i fomentar l'empoderament, tant individualment com col·lectivament, a  
través de l'associacionisme. Per això, la regidoria de la Dona vol impulsar el  
desenvolupament de programes i activitats necessàries per a facilitar eixe empderament i  
que siguen les mateixes associacions de dones les que prenguen les regnes mitjançant les  
activitats subvencionades per l'ajuntament.

  
Així doncs, l'objectiu de les presents bases és regular la concessió d'ajudes econòmiques  
destinades a finançar projectes d'Associacions de Dones que complementen i es posen en  
sinergia amb les activitats que la regidoria ja té previstes en el seu programa d'actuació per  
tal de complir amb el Pla d'Igualtat ja aprovat per l'ajuntament. També es pretén, amb esta  
nova línia de subvencions, incrementar la presència de la dona en la societat, fomentar la  
igualtat entre dones i homes en els diferents àmbits de la societat, augmentar el nivell  
d'informació i formació de les dones, empoderar per a previndre, entre altres coses, la  
violència de gènere, reivindicar la figura de la dona al llarg de la història, crear xarxes de  
comunicació entre les diferents associacions i potenciar i enfortir el teixit associatiu de  
dones.

  
Podran beneficiar-se de les subvencions llançades per l'ajuntament de Paterna totes les  
associacions de dones inscrites en el registre municipal que tinguen personalitat jurídica,  
que estiguen domiciliades a Paterna i que no perseguisquen fins lucratius.  
Carmen Gayà, regidora d'Igualtat "Poder garantir l'autonomia de funcionament dels  
col·lectius de dones a Paterna, mitjançant aquestes subvencions, és clau per a recolzar el  
treball continuat que ja fan i que és imprescindible per a dur a terme el nostre Pla  
d'Igualtat. Vull agrair de tot cor l'esforç que han fet les associacions els darrers anys, per  
continuar treballant sense defallir malgrat no haver comptat amb el suport econòmic que  
es mereixien".